Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18375

5. egyéb területek. 10.2.12 Ajánlás — A repülőtér burkolt felülettel ellátott területeinek jégmentesítésére akkor használjanak kémiai anyagokat, ha a körülmények azt jelzik, hogy ezek alkalmazása hatásos lesz. A kémiai anyagok alkalmazásánál óvatosan járjanak el, hogy ez ne eredményezzen még síkosabb felületet. Megjegyzés: A repülőtéri burkolatoknál használt kémiai anyagokkal kapcsolatos útmutatás a Repülőtér Szolgálati Kézikönyv 2. részében található. 10.2.13 Ne használják azokat a kémiai anyagokat, amelyek káros hatással lehetnek a légijárműre, vagy a burkolt felületekre, illetve amelyek szennyezőek, illetve mérgező hatással lehetnek a repülőtér (biológiai) környezetére. 2007/70/II. szám 10.3 Futópálya felület burkolat átmenetei Megjegyzés: A következő előírások arra az esetre vonatkoznak, ha a burkolt felülettel ellátott futópályát az egész felület újraburkolásának befejezése előtt átadják a forgalomnak és ezért általában az új és a régi futópálya felület között ideiglenes átmeneti szakasz kialakítása szükséges. A témakörrel kapcsolatos útmutató a Repülőtér Tervezési Kézikönyv 3. részében található. 10.3.1 Az ideiglenes átmeneti szakasz hosszirányú lejtése a meglevő futópálya felülethez, vagy a korábban elhelyezett burkolathoz viszonyítva a következő legyen:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes